Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18220

b) az 550 méternél alacsonyabb futópályamenti látástávolság érték esetére üzemeltetési eljárásokat dolgoztak ki és alkalmaznak: 1) a mozgási területen egy időben üzemelő légijárművek számának egyre történő korlátozására; és 2007/70/II. szám 2) a mozgási területen működő egyéb járművek számának a szükséges legkisebbre történő korlátozására. 5.3.19.3 Ajánlás — A közbenső várakozási helynél helyezzenek megállító keresztfénysort, ha kívánatos a jelzések fényekkel történő kiegészítése és a forgalom látás utáni eszközökkel történő irányítása. 5.3.19.4 Ajánlás — Ahol a megállító keresztfénysor takarásba kerülhet, vagy bizonyos körülmények között, mint például eső, vagy havazás, a repülőgépvezető számára nem látható, illetve ahol a repülőgépvezető a fényekhez olyan közel kell megállítsa a légijárművet, hogy annak (sárkány) szerkezete a megállító keresztfénysort eltakarja, a fényegység minden végére emelt fény-párt szereljenek fel. Elhelyezés 5.3.19.5 A megállító keresztfénysort a gurulóút azon pontján helyezzék el, ahol a forgalmat meg akarják állítani. Ahol az 5.3.19.4 pontban jelzett kiegészítő fényeket alkalmazzák, ezek a gurulóút szélétől legalább 3 méter távolságra legyenek. Jellemzők 5.3.19.6 A megállító keresztfénysor a gurulóúton keresztbe, 3 méterenként elhelyezett, a kereszteződés, vagy futópálya várakozási hely megközelítésének várható irányaiba vörös színt mutató fényekből álljon. 5.3.19.7 A futópálya várakozási helynél elhelyezett megállító keresztfénysor egyirányú, a futópálya megközelítésének irányába vörös színt sugárzó fényekből álljon. 5.3.19.8 Ahol az 5.3.19.4 pontban meghatározott kiegészítő fényeket alkalmazzák, ezek a megállító keresztfénysorral azonos jellemzőkkel rendelkezzenek, azonban azok a közeledő légijármű számára egészen a megállító keresztfénysor helyéig láthatók legyenek. 5.3.19.9 Külön kapcsolható megállító fényeket helyezzenek el legalább három gurulóút középvonal fénnyel együttesen (a megállító keresztfény-sortól legalább 90 méter hosszan) abba az irányba, amelybe a légijármű a megállító kereszt-fénysortól haladni fog. Megjegyzés: A gurulóút középvonal fények között távközre vonatkozó előírás az 5.3.16.12 pontban található. 5.3.19.10 A megállító keresztfénysor vörös színű fényeinek intenzitása és sugárzása feleljen meg a 2. Függelék A2-12. — A2-16. ábrák előírásainak. 5.3.19.11 Ajánlás — Ahol a megállító keresztfénysorok a felszíni légijármű és gépjármű mozgást irányító és ellenőrző rendszer részei, valamint ahol üzemeltetési szempontokból a földi mozgás bizonyos sebességgel történő fenntartásához igen alacsony látástávolság értékek, vagy nagyon világos nappali körülmények között nagyobb fény intenzitás szükséges, a megállító keresztfénysorok vörös fénye és sugárzása feleljen meg a 2. Függelék A2-17, A2-18. vagy A2-19. ábrák előírásainak. Megjegyzés: A nagy intenzitású megállító keresztfénysor fényeket csak kivételes szükség esetén, egyedi helyszíni tanulmányok elvégzése után használják. 5.3.19.12 Ajánlás — Ahol széles sugárzású fény-egység szükséges, a megállító keresztfénysorok vörös fénye és sugárzása feleljen meg a 2. Függelék A2-17. vagy A2-19. ábra előírásainak. 5.3.19.13 A fények elektromos áramköreit úgy tervezzék meg, hogy:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes